**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Kertészettudományi Kar   
Növénytani Tanszék és Soroksári Botanikus Kert  
  
tanszékvezető**

beosztás ellátására.

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** Teljes munkaidő

**A vezetői megbízás időtartama:** A vezetői megbízás határozott időre,  
5 évre, de legfeljebb a 65. életév betöltéséig szól.

**A munkavégzés helye:** 1118 Budapest, Ménesi út 44.

**A beosztáshoz tartozó, illetve a vezetői megbízással járó lényeges feladatok:**

A tanszék képviseletének ellátása; a tanszék igazgatásának, gazdálkodásának irányítása; a tanszéken folyó oktatási és kutatási tevékenység szervezése és irányítása; az oktatott tananyag folyamatos fejlesztése és korszerűsítésének szakmai felügyelete; a tanszék belföldi és külföldi szakmai kapcsolatainak ápolása és bővítése; a tanszék feladatkörébe tartozó tankönyv- és jegyzetírás; mindazon munkáltatói, irányítási és koordinációs feladatok ellátása, amelyeket egyetemi és kari szabályzat hatáskörébe utal.

**Illetmény és juttatások:** Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem, szakirányú végzettség.
* Tudományos fokozat (PhD).
* Tanszékvezetői megbízást az kaphat, aki a Szent István Egyetemmel közalkalmazotti jogviszonyban álló egyetemi docens, egyetemi tanár, tudományos főmunkatárs vagy kutatóprofesszor, vagy a megbízással egyidejűleg ezen munkakörök valamelyikébe kinevezhető, megfelel az adott munkakör betöltésére előírt jogszabályi és az egyetemi szabályokban rögzített feltételeknek.
* Egy világnyelvből „C” típusú középfokú állami vagy azzal egyenértékű nyelvvizsga.
* Alkalmasság idegen nyelven előadás tartására.
* Többéves vezetői vagy szervezői gyakorlat és az adott tanszékhez tartozó diszciplínák valamelyikében hazai és nemzetközi elismertség.
* Kiterjedt publikációs tevékenység idegen nyelven is.
* Büntetlen előélet, cselekvőképesség.
* Magyar állampolgárság vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy.
* Vagyonnyilatkozat-tételi eljárás lefolytatása.

**A pályázat elbírálásánál előnyt jelent:**

* Pályázatok kezelésében szerzett tapasztalat.
* Felsőoktatásban szerzett vezetői tapasztalat.
* Felsőoktatási tananyag-fejlesztésben szerzett tapasztalat.

**Elvárt kompetenciák:**

* Jó szervezőkészség,
* Jó kommunikációs készség,
* Terhelhetőség,
* Jó együttműködési képesség,
* Jó problémamegoldó-képesség,

**A pályázat részeként benyújtandó iratok, igazolások:**

* A pályázó szakmai, tudományos tevékenységét tartalmazó részletes önéletrajz, amelyben eddigi oktató, kutató, tudományos, valamint vezetői munkájára, elért eredményeire, szakmai díjaira is ki kell térnie.
* Egyetemi végzettséget, tudományos fokozatot, idegennyelv-ismeretet, egyéb szakmai képesítést tanúsító okiratok másolata (amennyiben a pályázó végzettségét illetően idegen nyelvű okirattal rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal Magyar Ekvivalencia és Információs Központja honlapján található).
* Részletes publikációs lista illetve a tudománymetriai adatok és a konferenciákon megtartott előadások jegyzéke.
* Vezetői munkaprogram, amelyben vázolja a megpályázott beosztás betöltésével kapcsolatos jövőbeni vezetésre, fejlesztésre vonatkozó elképzeléseit, vezetői munkáját.
* Hazai és nemzetközi szervezetekben végzett tevékenységének leírása, a hazai/nemzetközi tudományos életben való részvétel bemutatása, hazai és külföldi referenciák másolatai.
* Tudományos tevékenységről szóló adatlap, valamint a személyi adatlap (a pályázati anyagtól elkülönítetten, 1 példányban).
* Három hónapnál nem régebbi, teljes körű hatósági erkölcsi bizonyítvány, kivéve, ha büntetlen előéletre, valamint a foglalkoztatástól eltiltás hiányára vonatkozó feltételt az Egyetemmel fennállt korábbi foglalkoztatási jogviszonyára tekintettel a foglalkoztatni kívánt személy már igazolta és a korábbi jogviszony megszűnése óta legfeljebb hat hónap telt el.
* A pályázó nyilatkozata arról, hogy az eljárásban résztvevők a pályázati anyagba betekinthetnek, és a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.
* A pályázó nyilatkozata arról, hogy vállalja, hogy az eljárás során összeférhetetlenségi nyilatkozatot tesz.
* Minden olyan okirat, amelyet a pályázó a pályázat elbírálása szempontjából fontosnak tart.

**A beosztás betölthetőségének időpontja:**

A beosztás legkorábban 2018. július 1. napjától tölthető be.

**A pályázat benyújtásának határideje:** 2018. május 16.

A pályázati kiírással kapcsolatosan további információt Nyitrainé Sárdy Diána Ágnes dékán nyújt, a 06-1/305-7298-os telefonszámon.

**A pályázatok benyújtásának módja:**

* Postai úton, a pályázatnak a Szent István Egyetem címére történő

megküldésével (1118 Budapest, Villányi út 29-43.). Kérjük a borítékon feltüntetni a pályázati adatbázisban szereplő azonosító számot: SZIE-KETK/31-1/2018., valamint a beosztás megnevezését: tanszékvezető.

**és**

* Elektronikus úton Humánerőforrás Csoport részére a bci.human@szie.hu E-mail címen keresztül

**és**

* Személyesen: Budai Campus Igazgatóság Gazdasági Iroda Humánerőforrás Csoport, 1118 Budapest, Villányi út 29-43. K ép. II. em.

**A pályázat elbírálásának módja, rendje:**

A Szent István Egyetem Foglalkoztatási Követelményrendszere szerint.

**A pályázat elbírálásának határideje:** 2018. június 15.

**A pályázati kiírás további közzétételének helye, ideje:**

* Szent István Egyetem hivatalos honlapja - 2018. április 16.

**A munkáltatóval kapcsolatos egyéb lényeges információ:**

A papíralapú pályázatnak az Egyetem Rektorának címezve kell a benyújtási határidőig postai úton vagy személyes átadás által beérkeznie a Humánerőforrás Csoport részére bekötött vagy befűzött formában, tartalomjegyzék szerinti összeállításban, egy eredeti és négy másolati példányban (személyes benyújtás esetében munkaidőben). A pályázat benyújtásával egyidejűleg a pályázati anyagot (Word formátumban és egy fájlban), a végzettséget igazoló okleveleket és az erkölcsi bizonyítványt (PDF-ben) elektronikusan is meg kell küldeni. A pályázathoz szükséges nyomtatványok, illetve az összeállítással és a benyújtással kapcsolatos információk a Humánerőforrás Csoport munkatársaitól a bci.human@szie.hu e-mail címen kérhetők. A munkáltató fenntartja a jogot a pályázat visszavonására.

**A munkáltatóval kapcsolatban további információt a www.szie.hu honlapon szerezhet.**